เวอร์ชวลยูทูบเบอร์

เวอร์ชวลยูทูบเบอร์ (, ) หรือ วีทูบเบอร์ (, ) เป็นผู้ให้ความบันเทิงทางออนไลน์ที่ใช้อวตารเสมือนจริงที่สร้างขึ้นโดยใช้คอมพิวเตอร์กราฟิก และซอฟต์แวร์หรือเทคโนโลยีการจับภาพเคลื่อนไหวแบบเรียลไทม์ วีทูบเบอร์เป็นกระแสความนิยมทางดิจิทัลที่มีต้นกำเนิดในญี่ปุ่นในช่วงกลางทศวรรษ 2010 และนับตั้งแต่ช่วงต้นทศวรรษ 2020 วีทูบเบอร์ได้กลายเป็นปรากฏการณ์ทางออนไลน์ในระดับนานาชาติ วีทูบเบอร์ส่วนใหญ่เป็นยูทูบเบอร์หรือสตรีมเมอร์ที่พูดภาษาญี่ปุ่นหรือภาษาอังกฤษ และใช้อวาตาร์ที่ได้รับแรงบันดาลใจจากอนิเมะ ภายใน ค.ศ. 2021 มีผู้ใช้งานวีทูบเบอร์มากกว่า 10,000 คน แม้คำว่าเวอร์ชวลยูทูบเบอร์จะบ่งบอกถึงยูทูบ แต่กิจกรรมของวีทูบเบอร์ยังอยู่บนแพลตฟอร์มอื่น ๆ เช่น นิโคนิโค ทวิตช์ และปีลีปีลี

บุคคลแรกที่ใช้คำว่า "เวอร์ชวลยูทูบเบอร์" คือคิสึนะ ไอ โดยเริ่มสร้างคอนเทนต์บนยูทูบในช่วงปลาย ค.ศ. 2016 ความนิยมของเธอทำให้เกิดกระแสวีทูบเบอร์ในญี่ปุ่น และกระตุ้นการจัดตั้งสังกัดวีทูบบเบอร์ต่าง ๆ เช่น โฮโลไลฟ์ โปรดักชัน และ นิจิซันจิ โดย วิดิโอแฟนซับและวีทูบเบอร์ที่ใช้ภาษาต่างประเทศมีการเพิ่มขึ้นของความนิยมในระดับสากล เวอร์ชวลยูทูบเบอร์ได้ปรากฏตัวในแคมเปญโฆษณาในประเทศญี่ปุ่น และทำลายสถิติโลกที่เกี่ยวข้องกับการถ่ายทอดสด

ภาพรวม 
เวอร์ชวลยูทูบเบอร์ หรือ วีทูบเบอร์ เป็นผู้ให้ความบันเทิงออนไลน์ซึ่งมักเป็นยูทูบเบอร์หรือไลฟ์สตรีมเมอร์ พวกเขาใช้อวตารที่สร้างด้วยโปรแกรมเช่นไลฟ์ทูดี (Live2D) เป็นตัวละครที่ออกแบบโดยศิลปินออนไลน์ วีทูบเบอร์ไม่มีข้อจำกัดทางกายภาพ และหลายคนมีส่วนร่วมในกิจกรรมที่ไม่ถูกจำกัดด้วยตัวตนในโลกแห่งความเป็นจริงของพวกเขา วีทูบเบอร์มีความเกี่ยวข้องกับวัฒนธรรมสมัยนิยมและสุนทรียศาสตร์ของญี่ปุ่นเช่น อนิเมะและมังงะ และมานุษยรูปนิยมแบบโมเอะ วีทูบเบอร์บางคนเป็นมานุษยรูปนิยม ซึ่งเป็นตัวละครที่ไม่ใช่มนุษย์เช่นสัตว์

วีทูบเบอร์มักจะวาดภาพตัวเองเป็นตัวละครเคย์ฟาเบ ไม่ต่างจากมวยปล้ำอาชีพอย่างเช่น เมซ นักมวยปล้ำดับเบิลยูดับเบิลยูอีที่เริ่มสตรีมเองบนทวิตช์เป็นวีทูบเบอร์เมื่อปี พ.ศ. 2564 ตั้งข้อสังเกตว่าทั้งสองอาชีพเป็น "สิ่งเดียวกันอย่างแท้จริง"

ตามที่บรรษัทแพร่ภาพกระจายเสียงอังกฤษ รายงานว่า วีทูบเบอร์มีความพิเศษตรงที่เนื้อหาของพวกเขาว่า "ไม่โยงโดยตรงกับปัญหาของบุคคลหรือตัวตนที่แท้จริง" และความนิยมของวีทูบเบอร์ทั่วโลกเป็นเพราะว่า "ฐานผู้ชมขนาดใหญ่นอกประเทศญี่ปุ่นที่รักวัฒนธรรมญี่ปุ่นและอนิเมะ"

วีทูบเบอร์ จะมีความแตกต่างจาก ไลฟ์สตรีมเมอร์ ปกติ ที่จะไม่มีการเปิดตัวตนที่แท้จริง และ หากว่า วีทูบเบอร์ มีการเปิดเผยตนที่แท้จริงก็จะไม่ต่างจาก ไลฟ์สตรีมเมอร์ ที่่มี อวาตาร์ มาแท่น

อ้างอิง 

เวอร์ชวลยูทูบเบอร์
วัฒนธรรมอินเทอร์เน็ต
อินเทอร์เน็ตมีม